Štabni poročnik bojne ladje (izvirno nemško Stabskapitänleutnant; okrajšava: StKptLt; kratica: SKL) je častniški čin v Bundesmarine (v sklopu Bundeswehra). Čin je enakovreden činu majorja (Heer in Luftwaffe) in specialističnima činoma višjega štabnega zdravnika (vojaška medicina) ter višjega štabnega lekarnarja (vojaška farmacija). Čin je bil ustanovljen z reformo činovnega sistema leta 1962 in je namenjen le strokovnim častnikom (izvirno nemško Offizier des militärfachlichen Dienstes); to je tudi najvišji čin, ki ga lahko doseže strokovni častnik.

15-metrska pagoda, imenovana Šve U Min (Zlata jama), stoji na vhodu v najjužnejšo jamo. Lokalna legenda pravi, da jo je zgradil kralj Ašoka, obnovil pa kralj Alaungsitu v 12. stoletju, vendar to ni podkrepljeno z nobenim zgodovinskim virom. V svoji sedanji obliki in slogu je takoj jasno, da je pagoda nedavnega izvora.

Nikolaj Nikolajevič Čerepnin (rusko Николай Николаевич Черепнин), ruski skladatelj, dirigent in pianist, * 3. maj 1873, Sankt Peterburg, Ruski imperij (danes Rusija), † 26. junij 1945, Pariz, Francija.

Ekonomsko je bila država zelo slabotna, maloštevilno obrt pa so obvladovali Turki in Avstrijci. Do 1878 ni bilo nobene ceste za vozove. Izvažali so le meso, les in ribe. Rusija je državi dajala stalno subvencijo za državne in cerkvene potrebe. Od industrijskih podjetij je delovala le ena žaga, glavna gospodarska panoga pa je bila ekstenzivna živinoreja. Leta 1870 je glavno mesto Cetinje imelo le 500 prebivalcev in 115 hiš, 1860 je bila v vsej državi le ena šola, 1871 je začel izhajati prvi časopis.

Gorenja Dobrava je naselje v Občini Gorenja vas - Poljane. Nahaja se med krajema Dolenja Dobrava in Todraž. V kraju je gostilna Pr' Brodarju in nekaj kmetij. Nad vasjo se vzpenja 570 metrov visok hrib na katerem stoji poznogotska cerkev posvečena Sv. Urbanu in Sv. Barbari. Na fasadi cerkve je freska Sv. Krištofa iz 16. stoletja.

Ob prihodu v samostan se Obradović zaveže meništvu 17.februarja 1757 in je pri tem srečen. Želja po meništvu pa po začetnem veselju do knjig in miru usahne. Prijetna okolica, čudovito okolje samostana so bile daleč stran od sanj o puščavniškem bivanju. Dositej postane kritičen tudi do menihov okoli sebe in kmalu ugotovi, da ga je gnala predvsem želja po znanju in ne iskanje svetosti. Obradović tako zapusti samostan Hopovo in išče velike knjižnice in dobre šole.

Mesto je prav tako sedež okrožja, v katerega so poleg njegovih vključeni še kantoni Beausset, Collobrières, la Crau, Cuers, la Garde, Hyères-Vzhod/Zahod, Ollioules, Saint-Mandrier-sur-Mer, la Seyne-sur-Mer, Six-Fours-les-Plages, Solliès-Pont in la Valette-du-Var s 526.755 prebivalci.

Klemen je 43. najbolj pogosto osebno moško ime v Sloveniji. Leta 2004 je bilo 5.646 oz. 0,6 % vseh moških s tem imenom. Klement je 1042. najbolj pogosto moško ime; leta 2004 je bilo tako poimenovanih le 22 moških.

V zadnjih letih je otok ponovno znan zaradi dveh filmov, in sicer Zastave naših očetov (Flags of Our Fathers) in Pisma z Iwo Jime (Leters from Iwo Jima), ki prikazujeta medvojne dogodke iz različnih zornih kotov.